ได้ยินชื่อจากเพื่อนว่าร้านนี้เป็นร้านอาหารเวียดนามตอนแรกเข้าใจว่าเป็นพวกแหนมเนือง แต่พอเข้ามาจริงๆแล้ว ร้านฮานอย ซอย 5 เค้าขายสุกี้เวียดนามจ้า ก็งงว่าจะเป็นยังไงเอาตรงๆเราว่าก็เหมือยๆกับสุกี้ทั่วไปค่ะ เพราะว่าเค้าก็จะมีชุดผัก ชุดเนื้อ ชุดหมู (ชุดประมาณ 2ร้อยกว่าบาท) ให้เลือก พวกผักก็เป็นผักแบบสุกี้ทั่วไปที่มีผักกาด ผักบุ้ง เห็ด แต่ที่ดูต่างคือเส้นที่ใช้ลวกกินกับสุกี้ที่นี้ใช้เป็นเส้นที่เรียกว่าเส้นเฝอ มีเส้นเล็ก แล้วก็เส้นมาม่า กินเส้นเข้าไปอิ่มเร็วเลย ความอร่อยอยู่ที่น้ำจิ้มค่ะ มีให้เลือก 2 สูตรคือซอสเผ็ดกับซอสเค็มหวาน ผสมกันจะอร่อยกว่าเติมพริกบีบมะนาวยิ่งเด็ดแถมหอมกลิ่นน้ำมันงาด้วย  ส่วนตัวชอบที่น้ำจิ้มบีบมะนาวแบบเปรี้ยวจิ้ดถูกใจ บริการดี มีที่จอดรถลองมาชิมได้ที่ร้านฮานอย ซอย 5 ร้านอยู่รามอินทราซอย 5 ในโครงการรามอินทราวิลล่าค่ะ